ประกาศธนาคารแห่งประเทศไทยที่ สรข. 3/2564เรื่อง การส่งรายงานข้อมูลของสถาบันการเงินเฉพาะกิจ--------------------------------------ข้อ ๑ เหตุผลในการออกประกาศ ตามที่สถาบันการเงินเฉพาะกิจได้มีการรายงานข้อมูลต่อธนาคารแห่งประเทศไทย ในรูปแบบชุดข้อมูล (XML Data Set) และรูปแบบ Excel File โดยเป็นข้อมูลฐานะการดําเนินงาน (FI Data Set) จํานวน 25 ชุดข้อมูล รูปแบบ Excel File จํานวน 4 รายงาน และชุดข้อมูลธุรกรรมเงินตราต่างประเทศ (FM Data Set) จํานวน 20 ชุดข้อมูล เพื่อให้สอดคล้องกับหลักเกณฑ์ของธนาคาร แห่งประเทศไทยที่เกี่ยวข้อง และต่อมาธนาคารแห่งประเทศไทยได้ออกประกาศธนาคารแห่งประเทศไทย ว่าด้วยหลักเกณฑ์การกํากับดูแลสินเชื่อเพื่อที่อยู่อาศัยและสินเชื่ออื่นที่เกี่ยวเนื่องกับสินเชื่อเพื่อที่อยู่ อาศัยของสถาบันการเงินเฉพาะกิจ นั้น ธนาคารแห่งประเทศไทยเห็นควรกําหนดให้สถาบันการเงินเฉพาะกิจที่ให้สินเชื่อเพื่อที่อยู่อาศัยหรือสินเชื่ออื่นที่เกี่ยวเนื่องกับสินเชื่อเพื่อที่อยู่อาศัยรายงานชุดข้อมูลในรูปแบบ Excel File เพิ่มเติม จํานวน 2 รายงาน ได้แก่ แบบรายงานสินเชื่อเพื่อที่อยู่อาศัยจําแนกตามอัตราส่วนเงินให้สินเชื่อต่อมูลค่าหลักประกัน (LTV ratio) และแบบรายงานสินเชื่อที่มีที่อยู่อาศัยเป็นหลักประกัน (MGL) เพื่อให้กระทรวงการคลังและธนาคารแห่งประเทศไทยมีข้อมูลเพียงพอใน การติดตามคุณภาพของสินเชื่อที่เกี่ยวกับภาคอสังหาริมทรัพย์ และเพื่อประโยชน์ในการดําเนิน นโยบายของธนาคารแห่งประเทศไทยและการกํากับดูแลสถาบันการเงินเฉพาะกิจข้อ ๒ อํานาจตามกฎหมาย อาศัยอํานาจตามความในมาตรา 120/1 แห่งพระราชบัญญัติธุรกิจสถาบันการเงิน พ.ศ. 2551 และที่แก้ไขเพิ่มเติม ธนาคารแห่งประเทศไทยโดยความเห็นชอบของรัฐมนตรีว่าการ กระทรวงการคลังออกหลักเกณฑ์เกี่ยวกับการจัดส่งรายงานข้อมูลของสถาบันการเงินเฉพาะกิจ ให้สถาบันการเงินเฉพาะกิจถือปฏิบัติตามที่กําหนดในประกาศนี้ข้อ ๓ ประกาศที่ยกเลิก ประกาศธนาคารแห่งประเทศไทย ที่ สรข. 6/2562 เรื่อง การส่งรายงานข้อมูลของสถาบันการเงินเฉพาะกิจ ลงวันที่ 2 กันยายน 2562ข้อ ๔ ขอบเขตการบังคับใช้ ประกาศฉบับนี้ให้ใช้บังคับกับธนาคารออมสิน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารอิสลามแห่งประเทศไทย ธนาคารพัฒนาวิสาหกิจ ขนาดกลางและขนาดย่อมแห่งประเทศไทย ธนาคารเพื่อการส่งออกและนําเข้าแห่งประเทศไทย และบรรษัทประกันสินเชื่ออุตสาหกรรมขนาดย่อมข้อ ๕ เนื้อหา 5.1 ให้สถาบันการเงินเฉพาะกิจจัดทําและส่งรายงานข้อมูลในรูปแบบชุดข้อมูล (XML Data Set) และในรูปแบบ Excel File ตามรายชื่อรายงานที่กําหนดให้สถาบันการเงินเฉพาะกิจ รายงาน (เอกสารแนบ 1) และคู่มือการจัดทําชุดข้อมูล (XML Data Set Manual) โดยให้จัดส่งข้อมูล ด้วยวิธีการทางอิเล็กทรอนิกส์ตามระเบียบธนาคารแห่งประเทศไทยว่าด้วยบริการด้านการรับส่งข้อมูล ด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 ลงวันที่ 15 กันยายน พ.ศ. 2546 และที่แก้ไขเพิ่มเติม (เอกสารแนบ 2) 5.2 การจัดส่งแบบรายงานสินเชื่อที่เกี่ยวกับภาคอสังหาริมทรัพย์ให้ถือปฏิบัติดังต่อไปนี้ 5.2.1 กรณีแบบรายงานสินเชื่อเพื่อที่อยู่อาศัยจําแนกตามอัตราส่วนเงินให้ สินเชื่อต่อมูลค่าหลักประกัน (LTV ratio) ให้สถาบันการเงินเฉพาะกิจจัดส่งแบบรายงานดังกล่าวเป็นรายไตรมาส ภายใน 1 เดือน นับจากวันสิ้นไตรมาส โดยเริ่มรายงานตั้งแต่ข้อมูลงวดสิ้นไตรมาสของไตรมาสที่ประกาศมีผลบังคับใช้เป็นต้นไป ทั้งนี้ ให้สถาบันการเงินเฉพาะกิจรายงานข้อมูล ยอดคงค้างสินเชื่อเพื่อที่อยู่อาศัยที่อนุมัติ โดยมีการจดจํานองอสังหาริมทรัพย์เป็นหลักประกัน กับสถาบันการเงินเฉพาะกิจตั้งแต่วันที่ 1 ตุลาคม 2562 เป็นต้นไป และยังมียอดคงค้างเหลืออยู่ ณ วันที่รายงานข้อมูลให้กับธนาคารแห่งประเทศไทย 5.2.2 กรณีแบบรายงานสินเชื่อที่มีที่อยู่อาศัยเป็นหลักประกัน (MGL) ให้สถาบันการเงินเฉพาะกิจจัดส่งแบบรายงานดังกล่าวเป็นรายเดือน ภายใน 1 เดือนนับจากวันสิ้นเดือนนั้น โดยเริ่มรายงานตั้งแต่ข้อมูลงวดสิ้นเดือนถัดจากเดือนที่ประกาศมีผลบังคับใช้เป็นต้นไป 5.3 ให้ถือว่าธนาคารแห่งประเทศไทยได้รับรายงานข้อมูลตามชุดข้อมูล (XML Data Set) และ Excel File ในวันที่สถาบันการเงินเฉพาะกิจส่งข้อมูลผ่านระบบสื่อสารอิเล็กทรอนิกส์ และข้อมูลที่ส่งมานั้นมีความครบถ้วนและถูกต้อง โดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้วข้อ ๖ วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 26 มีนาคม 2554 (นายเศรษฐพุฒิ สุทธงาทนฤพุฒิ)ผู้ว่าการธนาคารแห่งประเทศไทยสายระบบข้อสนเทศโทรศัพท์ 0 2283 5633